Burcu Özsoy

**Burcu Özsoy** (nasida en Gaziantep, Turkiya, en 1976) es una sientista de la Turkiya ke lavora kon aparatos de mizura kontrolados de leshos en la Antartika. Özsoy es la shefa del primer sentro de bushkida turkano en los polos, ITU PolReC.

## Biografiya
Özsoy nasio en la Turkiya i ambezo Enjenieriya Jeodesika i Fotogrametriya en la Universita Teknika Yıldız; en esta misma universita eskapo el su M.Sc.. En 2001 lavoro komo Asistyente de Bushkida en la Universita Teknika de Estambol. En 2003 izo parte del Laboratorio de Jeoinformatika i Mizura Kontrolada de Leshos, enel Departamento de Sensias Jeolojikas en la Universita de Texas en San Antonio. Özsoy siempre amostro entereso en las matematikas estatitstikas i las sesnias jeofisikas i lavorava en estos dos kampos kon el buto de ser una eksperta en mizura de leshos. En 2005, eskapo el su Ph.D. en la UTSA. Mientres ke laborava ayi, konosio otros sientistos amerikanos i de otros payises, entre eyos los ke lavoravan enel Sentro de Bolos Espasialos Goddard de la NASA. Eya tenia entereso en la mizura kontrolada en la Antartika i keria suvirse a una nave kevrabuz i arivar ala Antartika para konoser, sentir i bivir enel ambiente entejado de la Antartika. Arivo ala Antartika en 2006. Diskues de esta eksperiensa, ambezo munchas kozas muevas ke uzo para la su tesis, ande avlo ensima de la konosensia ke desvelopo de la mizura kontrolada enel buz de la Antartika en su tesis de Ph.D.. Enel anyo 2007, aperturo el kapitolo de la Sosyete Amerikana de Fotogrametriya i Mizura kontrolada en la UTSA.

## Kariera
Mientres ke eya lavorava enel su Ph.D., ambezo ke la komunikasion entre las diferentes aktivitades i entre los diferentes levelos de konosensya es lo emportante para entender las teorias i la informasion aresivida relasionada kon el trokamiento del klima. Por esto, diskues de aboltar ala Turkiya en 2011, lavoro muncho kon el buto de azer emportante la bushkida polar en la Turkiya; desde lisiones en eskolas fina akademikos de universita i endemas los politikos del su payis. Todos los sus es.huersos kavzaron entereso en la su bushkida, kon munchos elevos de eskola i universita aziendo agora bushkida ensima de el trokamiento del klima en los polos. Eya es la fondadora i direktora del Sentro de Bushkida Polar de la Universita Teknika de Estambol (ITU PolReC), el kualo aze todas las bushkidas lisionadas kon el trokamiento del klima en la Turkiya. Este sentro bushka desvelopar una baza de bushkida turkana en la Antartika, i por esto eya vijito el Kontinente Blanko en Marso/Avril de 2016. Era la shefa del ekip ke izo este viaje ala Antartika. Era una de las dos mujeres en apartener al ekip i disho ke este viaje amostra ke las mujeres turkanas pueden reushitar en todo. Uno de los prodjektos de este ekip era lavorar enel trokamiento del klima. Apartiene endemas al Komite Sientifiko del Observatorio POlar Internasional.

## Ovras
* Burcu Ozsoy-Cicek, H. Xie, S. F. Ackley, K. Ye, "Antarctic summer sea ice concentration and extent: comparison of ODEN 2006 ship observations, satellite passive microwave and NIC sea ice charts", The Cryosphere Discussion (TCD), 2009, s. 623–647.
* B. Ozsoy-Cicek, S. Kern, S. F. Ackley, H. Xie, A. Tekeli, "Intercomparisons of Antarctic sea properties from ship observations, active and passive microwave satellite observations in the Bellingshausen Sea", Deep Sea Research, Vol. 58, No. 9-10, 2011, s. 1092-1111, ISSN 0967-0645, Elsevier.
* B. Ozsoy-Cicek, "About oil spill detection from RADARSAT-1 Synthetic Aperture Radar imagery at Northern entry of Bosporus Strait, Turkey", Fresenius Environmental Bulletin, Vol. 23, No. 11a, 11/2014, s. 2909-2918, ISSN|1018-4619
* Steer, A., Heil, P., Watson, C., Massom R. A., Lieser J. L., Cicek B. Ö. (2016) Estimating small-scale snow depth and ice thickness from total freeboard for East Antarctic sea ice, Deep Sea Research Part II: Topical Studies in Oceanography-
* Kern, S., B. Ozsoy-Cicek, and A. P. Worby. (2016) Antarctic sea-ice thickness retrieval from ICESat: Inter-comparison of different approaches, Rem. Sens., 8(7), 538.
* Kern, S., and B. Ozsoy-Cicek (2016) Satellite remote sensing of snow depth on Antarctic sea ice: An inter-comparison of two empirical approaches, Rem. Sens., 8(6), 450.
* Ozsoy-Cicek, B., S.F Ackley, H Xie, D. Yie, J. Zwally, (2013). Antarctic sea ice thickness from Altimetry: Algorithms based on in situ surface elevation and thickness values. Journal of Geophysical Research – Oceans, Vol, 118, 3807-3822, 2013
* Kern, S., B. Ozsoy-Cicek, S. Willmess, M. Nicolaus, S.F Ackley, C. Haas, (2011). An intercomparison between AMSR-E snow depth and satellite C- and Ku-Band radar backscatter data for Antarctic sea ice, International Glaciological Society (IGS) – Annals of Glaciology, volume: 52, number: 57, 2011, pg: 279-290
* Ozsoy-Cicek, B., S. Kern, S.F Ackley, H Xie, A. E. Tekeli, (2011). Intercomparisons of Antarctic sea properties from ship observations, active and passive microwave satellite observations in the Bellingshausen Sea, Deep-Sea Research II (2011), volume: 58, number: 9-10, pages: 1092-1111

## Referensias

## Atamientos eksternos
* Burcu Özsoy en la Universita Teknika de Estambol
* Oja web ofisiala del ITU PolReC
* Burcu Özsoy en Google Scholar

Kateggoría:Mujeres de la Turkiya
Kateggoría:Sientistas